1 ש אני מרותק ולא מסוגל ולהפעיל את הגפיים, נדרש ממני לחתום על טופס שהגיע מן האוצר לקבלת סכום כסף חד פעמי בשל היותי ניצול שואה, ונכה, רדיפות הנאצים. אינני מסוגל לחתום והבנק מתנה קבלת הכסף בחתימתי. מה האפשרויות שלי?
ת במצב בו אדם אינו מסוגל לדאוג לרכושו ניתן לפנות להליך למינוי אפוטרופוס.
2 ש מעוניינים לברר אודות קבלת עזרה סיעודית למספר שעות ביום כאשר מוכר עם 188 אחוז שר"מ במל"ל. האם יש אפשרות להמיר חלק מן הזכאות לקבלת עזרה סיעודית של מספר שעות ביום?
א. רישיון להעסקת עובד זר.
ב. פנייה לחברות סיעוד המעניקות שירותי סיעוד באמצעות עובדים ישראליים – שכר שעתי.
3 ש בעיה נוספת משותפת לציבור הנכים שהם בעלי תו נכה לרכב אשר נוסעים לחו"ל משרד הרישוי הפסיק לתרגם את התו לשפות זרות והנכים תלויים בנחמדות של הפקחים והשוטרים הזרים. פניתי לחברי הכנסת קארין אלהרר ואילן גילאון ולא קיבלתי כל מענה. מה עושים?
ת אכן בעיה ואינה בתחום טיפולי מאחר ומדובר בחוק באותה מדינה ספציפית. למיטב ידיעתי, ניתן לפנות לשגרירויות השונות בטרם יציאה מהארץ, חלקן מסייעות בנושא.
4 ש הנכות שלי מוגדרת כ-90% שלמעשה אני תלוי לחלוטין במטפל, האם ניתן להגיש בקשה להעלאת אחוזי הנכות?
5 ש ביקשתי טיפול רפואי שהומלץ לי ע''י ארבעה רופאים מומחים מכללית דרך ועדת חריגים אך נדחיתי. האם כדאי לערער לבית משפט לעבודה או לוועדת בירורים? מה הפרוצדורה בכל מקרה? מה הנימוקים שיעזרו לקבלת הטיפול שאינו בסל הבריאות אך אם לא יקבלו אני עלול לסבול מירידה משמעותית באיכות החיים עד למעבר לכיסא גלגלים.
6 ש מה הקלות מס הכנסה בגין המחלה ומחלות נוספות כגון מיאלומה נפוצה?
ת קיים הליך המזכה בפטור ממס הכנסה מסיבות רפואיות. לצורך מימוש הזכות לפטור ממס הכנסה, יש לקבוע נכות רפואית בשיעור 90% ומעלה.
שכיר זכאי להחזרי מס עבור 6 שנים רטרואקטיבי+ שנת המס הנוכחית.
ההליך הינו הליך משולב בין רשויות המס לבין המוסד לביטוח לאומי.
7 ש מהן זכויותיי כחולת טרשת נפוצה גם אם אין לי נכות מוגדרת?
פגיעה ביכולת ההשתכרות – עשויה להקנות זכאות לקצבת נכות כללית.
פגיעה בביצוע פעולות היום יום – עשויה להקנות זכאות לקצבת שירותים מיוחדים.
פגיעה בניידות – עשויה להקנות זכאות לקצבת ניידות.
8 ש כיצד ניתן לקבל פטור ממס הכנסה?
חולי טרשת נפוצה בהחלט עשוים להיות זכאים לכך כאשר מחלתם נמצאת בשלב מתקדם.
נכות רפואית בגין הטרשת יכולה להגיע ל80% נכות רפואית בגין חולשה ב4 גפיים.
ואליה ניתן להוסיף נכויות נוספות לרבות כאלה הנגזרות מהטרשת (תוספות אלה הן חידוש של החוזר שהופץ בחודש מאי בשיתוף עם האגודה.
9 ש כיצד מקבלים הנחה בחשמל?
ת זכאות להנחה בחשמל ניתנת למקבל קצבת שירותים מיוחדים בשיעור 112% ומעלה הזכאות מועברת אוטומטית לחברת החשמל בעת קביעת זכאות לשירותים מיוחדים לכן הזכאות לשר"מ היא בעלת ערך כפול מלבד הקצבה החודשית דווקא לחולי טרשת בייחוד בימי הקיץ החמים בהחלט שווה לבדוק האם קיים סיכוי לזכאות בשיעור זה.
10 ש איך מקבלים הנחה במים ובארנונה?
ת ארנונה – יש אישור שצריך לקבל מביטוח לאומי (המעיד על גובה הקצבה המשולמת) ואיתו פונים לרשות.